Așadar, rezervele valutare ale BNR totalizau 62,511 miliarde de euro la data de 30 aprilie 2024. Cifra a înregistrat o scădere de 2,7% comparativ cu nivelul de 64,279 miliarde euro înregistrat la finele lunii martie 2024.
Rezervele valutare ale BNR au înregistrat o scădere de 2,7%
În cursul lunii aprilie, au avut loc intrări de 1,338 miliarde de euro. Acestea reprezintă modificarea rezervelor minime în valută constituite de instituţiile de credit la BNR, alimentarea conturilor Ministerului Finanţelor, alimentarea contului Comisiei Europene şi altele.
De asemenea, au avut loc ieşiri de 3,106 miliarde de euro. Acestea reprezintă modificarea rezervelor minime în valută (inclusiv rambursarea emisiunii de obligaţiuni denominată în euro a Ministerului Finanţelor, în sumă de aproximativ 1,492 miliarde de euro) şi altele.
Nivelul rezervei de aur s-a menţinut la 103,6 tone
Nivelul rezervei de aur s-a menţinut la 103,6 tone. Valoarea acesteia s-a situat la 7,189 miliarde de euro, în contextul evoluțiilor prețurilor internaționale.
Rezervele internaţionale ale României (valute plus aur) la 30 aprilie 2024 au fost de 69,700 miliarde de euro. Comparativ, acestea erau de 71,177 miliarde de euro la 31 martie 2024.
Plăţile scadente în luna mai 2024 în contul datoriei publice denominate în valută, directe sau garantate de Ministerul Finanţelor, însumează circa 148 milioane euro.
Banca Națională a României a oferit date și despre cursul valutar
Banca Naţională a României (BNR) a oferit și cele mai recent date despre cursul valutar. Cursul pentru euro anunţat joi, 2 mai, este de 4,9764 lei. Cifra este în creştere faţă de marţi, când ajunsese la 4,9759 lei.
Euro este în creştere joi cu 0,0005 lei. Simultan, moneda naţională a înregistrat o scădere.
Dolarul american a crescut joi la 4,6500 lei de la 4,6361 lei, valoare înregistrată marţi. Evoluția arată un plus de 0,0139 lei.
Cifrele publicate de BNR în ziua de joi, 2 mai, sunt următoarele:
- Euro – 4.9764;
- Dolarul SUA – 4.6500;
- Francul elveţian – 5.0964;
- Lira sterlină – 5.8180;
- Leva bulgarească – 2.5444;
- Noua lira turcească – 0.1436;
- Gramul de aur – 344.1075;
- Dolarul australian – 3.0368;
- Dolarul canadian – 3.3893;
- 100 Yeni japonezi – 2.9944;
- Leul moldovenesc – 0.2617.
Banca Națională a României a cotat dolarul american la 4.6500 lei, înregistrând o creștere de 0.0139 de unități lei față de ședința anterioară.
Lira sterlină înregistrează o scădere de 0.0014 unități. Banca Națională a României (BNR) a stabilit un curs de referință de 5.8180 lei pentru ziua de azi pentru lira sterlină.
Prețul gramului de aur se află în scădere joi cu 1.0989 unități, acesta ajungând la valoarea de 344.1075 lei.
Cursul valutar este comunicat în fiecare zi în jurul orei 13:00, după încheierea ședinței oficiale.